Սարոյանը գրել է 1.5 հազարից ավել պատմվածք, 12 պիես ու գրեթե 10 վեպ: Նրա պատմվածքներից մեկում այսպիսի մի տող կա. «Ես այստեղ նրա համար չեմ, որպեսզի Պուլիցերյան ու Նոբելյան, կամ առհասարակ որևէ մրցանակ վերցնեմ»: Այս արտահայտությանը կարելի էր ուշադրություն չսևեռել, եթե չլիներ մի հանգամանք. 1940 թվականին Վիլյամ Սարոյանին «Ձեր կյանքի ուղին» պիեսի համար արժանացնում են Պուլիցերյան ու Նյու-յորքյան քննադատների մրցանակի: Սարոյանն առանց երկար-բարակ մտածելու Պուլիցերյան հանձնաժողովին վերադարձնում է 1000 դոլլարանոց չեկը՝ հետևյալ խոսքերով. «Կոմերցիան չպետք է արվեստ հովանավորի»: Նա արդեն ցույց էր տալիս իր բնավորությունը: Ընդ որում գրողը հաջողացնում էր ընթերցողի ուշադրությունը հրավիրել այն հանգամանքին, որ իր անվան սկզբնատառերը համընկնում են Վիլյամ Շեքսպիրի սկզբնատառերին – W.S.: